Príloha č. 6 súťažných podkladov

**Informatívny opis predmetu zákazky**

1. Názov predmetu zákazky: „**Šitie výstrojných súčiastok a odevov – DNS**“
2. Celková predpokladaná hodnota: **88 141 969,00,- EUR bez DPH**
3. Lehota plnenia: DNS sa zriaďuje na obdobie 48 mesiacov od jeho zriadenia
4. Číselné kódy pre hlavný predmet a doplňujúce predmety podľa Spoločného slovníka obstarávania (CPV) na zatriedenie povahy predpokladaných nákupov:

|  |  |
| --- | --- |
| 98393000-4 | Krajčírske služby |

1. Predmetom konkrétnych zákaziek bude poskytovanie komplexných krajčírskych služieb,   
   ktoré sú bežne dostupné na trhu, t. j. šitie jednotlivých výstrojných súčiastok vojaka, ako napr. poľné uniformy, blúzy, nohavice, tričká, bundy, čiapky, klobúky a iné súčiastky výstroje, vrátane doplnkového materiálu. Plnenia budú realizované v útvaroch a zariadeniach zadávaných v dynamickom nákupnom systéme (ďalej ako „DNS“) v rámci celého územia SR podľa potrieb Ministerstva obrany SR, Ozbrojených síl SR, Vojenskej polície a ďalších zložiek MO SR a jeho rozpočtových a príspevkových organizácií.
2. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva na predkladanie ponúk“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
3. Verejný obstarávateľ predpokladá zadávanie konkrétnych zákaziek v rámci dynamického nákupného systému v dopredu neurčitých, nepravidelných intervaloch, ktoré budú závisieť   
   od potrieb verejného obstarávateľa. Objem konkrétnych zákaziek zadávaných v rámci DNS predpokladá verejný obstarávateľ v rôznom rozsahu podľa aktuálnej potreby v každej konkrétnej zadávanej zákazke v rámci DNS. Služby budú poskytované v rozsahu a v závislosti od potrieb verejného obstarávateľa, podľa podrobného opisu v každej konkrétnej zákazke.
4. Výzva na predkladanie ponúk v rámci zadávania konkrétnej zákazky obsahuje opis predmetu zákazky a ďalšie požiadavky najmä na kvalitu, množstvo zhotoveného tovaru ako výsledku poskytnutých služieb a miesto plnenia, do ktorých sa bude zhotovený tovar dodávať, prípadne ďalšie informácie.
5. V prípade, že si to bude zadávanie konkrétnej zákazky vyžadovať, súčasťou Výzvy na predkladanie ponúk budú aj požiadavky na zabezpečenie kodifikácie, štátne overovanie kvality a skúšky v certifikovanej skúšobni, ako aj preukázanie čestných vyhlásení, odborných certifikátov,   
   príp. iných nevyhnutných dokladov potrebných na to, aby sa verejný obstarávateľ uistil, že predmet zákazky bude realizovaný a poskytovaný na profesionálnej úrovni v súlade s platnými právnymi predpismi.
6. Zhotoviteľ zodpovedá za kvalitu zhotoveného tovaru ako výsledku poskytnutých služieb, ktorá musí byť v súlade so všeobecne záväznými právnymi predpismi platnými na území SR.
7. Verejný obstarávateľ si vyhradzuje právo v rámci jednotlivých zákaziek poskytnúť úspešnému uchádzačovi (budúcemu zhotoviteľovi) základný materiál na šitie jednotlivých typov výstrojných súčiastok. V takom prípade úspešný uchádzač zabezpečí v rámci plnenia jednotlivých zákaziek   
   aj prepravu potrebného materiálu z miesta určeného verejným obstarávateľom do miesta plnenia a späť.
8. Ak je zhotovený tovar balený, je balený len v obaloch, ktoré neovplyvňujú kvalitu tovaru a chránia ho pred nežiadúcimi vonkajšími vplyvmi. Dodávaný tovar, ktorý bude balený v obale, musí byť označený v štátnom jazyku s min. údajmi (názov výrobku, obchodné meno výrobcu).
9. Dopravu zhotoveného tovaru zabezpečuje Dodávateľ.
10. Konkrétne miesto plnenia predmetu zákazky určí verejný obstarávateľ v konkrétnej Výzve na predkladanie ponúk. Plnenie bude realizované v rámci celého územia SR pre Ozbrojené sily SR, Vojenskú políciu a ďalšie útvary a zariadenia Ministerstva obrany SR a jeho rozpočtové a príspevkové organizácie.
11. Rozsah predmetu konkrétnej zákazky, podrobná špecifikácia, konkrétne miesta plnenia predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.